ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቤት ምኽሪ ፌዴሬሽን፡ መንግስቲ ፈደራል ኣብ ክልል ትግራይ ጣልቃ ክኣቱ ወሲኑ 7 ሕዳር 2020 ምንጪ ስእሊ, HOF ETH ቤት ምኽሪ ፌዴሬሽን ሎሚ 28 ጥቅምቲ ኣብ ዝጸውዖ ህጹጽ ኣኼባ፡ ዝኾነ ክልል ንሕገ መንግስቲ ብምጥሓስ ንቅዋማዊ መንግስታዊ ኣብ ሓደጋ ዘእቱ እንተኾይኑ ብዓንቀጽ 62(9) መንግስቲ ፈደራል ጣልቃ ንክኣቱ ከምዘፍቅድ ኣፍሊጡ። እቲ ባይቶ ካብ ዘሕለፎ ዝተፈላለየ ውሳኔታት እቲ ኣብ ክልል ትግራይ ጣልቃ ምእታው ዝብል እቲ ቀንዲ ውሳነ እዩ። መንግስቲ ክልል ትግራይ፡ እቲ ቤት ምኽሪ ፈደሬሽን ኣብ ክልል ትግራይ መሰጋገሪ መንግስቲ ክምስረት ዘሕለፎ ውሳነ "ናይ ቀትሪ ሕልሚ እዩ፤ ክትግበር ኣይክእልን እዩ" ክብል ምላሽ ሂቡሉ። መንግስቲ ክልል ትግራይ፡ ብሰንኪ ለበዳ ኮቪድ ቤት ምኽሪ ፈደሬሺን ንሓደ ዓመት ንዘናውሖ ስልጣን ብምቅዋም ክልላዊ ምርጫ ኣካይዱ መንግስቲ ድሕሪ ምቛሙ፡ ድሕሪ 25 መስከረም ንፈደራል መንግስቲ ከምዘይፈልጦ ብወግዒ ክገልጽ ጸኒሑ እዩ። ቤት ምኽሪ ፌዴሬሽን፡ ድሕሪ እቲ ኣብ ኢትዮጵያ ኣጋጢሙ ዘሎ ኵናት ኣብ ዝገብሮ ኣኼባ እዩ ኣብ ክልል ትግራይ ዘሎ ዘይሕጋዊ ምኽሪ ቤትን ፈጻሚ ቤት ጽሕፈትን ክፈርስ ወሲኑ። ይኹን እምበር ተወከልቲ ክልል ትግራይ እቲ ወጥሪ እናኸረረ ምስ መጽአ ካብቲ ቤት ምኽሪ ፈደሬሺን ወጺኦም እዮም። ኣብ ክንድኡ ከኣ ግዝያዊ ምምሕዳር ክትከልን እቲ ግዝያዊ ምምሕዳር ከኣ ፈጸምቲ ስራሕ ክሸይም፡ ሕግን ስርዓትን ከኽብርን ባጀት ከጽድቕን ወሲኑ። በዚ መሰረት ብሕገ መንግስቲ ተቐባልነት ዘለዎ ምርጫ ክካየድን እቲ ዝቐውም ምምሕዳር ከኣ ካብ መንግስቲ ፌዴራል ዝወሃቦ ትእዛዛት ክፍጽምን ትጽቢት ይግበረሉ ኢሉ። ቀዳማይ ምኒስተር ኢትዮጵያ ኣብ ነብሲ ወከፍ ሰለስተ ወርሒ፡ ኣብቲ ክልል ንዘሎ ኩነታት፡ ንቤት ምኽሪ ፌዴሬሽን ከፍልጥ መምርሒ ሂቡ። ኩሎም ህዝብታት እታ ሃገር ኣብ ጎድኒ ምክልኻል ክሰለፉን ኣብ ልዕሊ እቲ "ናይ ጥፍኣት ጉጅለ" ዝሰመዩዎ ሓይሊ ንዝውሰድ ውሳኔ ክድግፉ እውን ጻውዒት ኣቕሪቡ። ክልቲኦም መንግስታት ፈደራልን ክልል ትግራይን ኣፍልጦ ተነፋፊጎም ካብ ናይ ቃላት ኵናት ናብ አዕናዊ ኵናት ተሰጋጊሮም ይርከቡ። ቅልውላው ኢትዮጵያ፡ ንኤርትራውያን ስደተኛታት ብኸመይ ክጸልዎም እዩ?
